ໃນມື້ທີ່ເປັນສີຂຽວ

Phạm Thu Thùy

Phạm Thu Thùy

ກ​ລີນນີ້ ບໍ່​ຢາກນອນພັກຜ່ອນ. ມື້​ນີ້, ລາວ​ຢາກ​ເປັນ​ຕົ້ນ​ໄມ້!

ຕົ້ນໄມ້ບໍ່ຈຳເປັນຕ້ອງນອນພັກຜ່ອນ!

ຕົ້ນໄມ້ສາມາດຫຼິ້ນໄດ້ໝົດມື້.

ຕົ້ນໄມ້ຈະຕ້ອງເປັນສີຂຽວເທົ່ານັ້ນ.

ໂອະ-ໂອ້. ພໍ່​ຊອກຫາກ​ຣີນນີ້ບໍ່​ເຫັນ.

ນາງກຳລັງລີ້ຢູ່ຕາມຕົ້ນໄມ້.

ຈັ່ງແມ່ນມັນມ່ວນຫຼາຍແທ້ໆ ທີ່ໄດ້ເປັນຕົ້ນໄມ້!

ແຕ່ມັນກໍຂ້ອນຂ້າງຮ້ອນແດ່ໜ້ອຍໜຶ່ງ ທີ່ມາຫຼິ້ນຢູ່ກາງແສງແດດແບບນີ້, ບໍ່ແມ່່ນຫວາ?

ຄວາມຈິງແລ້ວ, ມັນຮ້ອນຫຼາຍໂພດ!

ກຣີນນີ້ ຄວນ​ຈະ​ເຮັດ​ຫຍັງ​?

ກຣີນນີ້ ຄວນຈະເຮັດຫຍັງດີ?

ລາວຄວນກັບໄປເຮືອນຫາພໍ່ຂອງລາວບໍ?

ແຕ່ວ່າເຮືອນຢູ່ໃສ? ກຣີນນີ້ຫຼົງທາງແລ້ວ!

ພໍ່ກຳລັງຊອກຫາກຣີນນີ້ຢູ່. ສ່ວນ ກຣີນນີ້ ກໍກຳລັງຍ່າງໄປເລື້ອຍໆ ຈົນໄປຮອດແມ່ນ້ຳ.

ທັງເມື່ອຍ ແລະ ທັງຢ້ານ, ສຸດທ້າຍກຣີນນີ້ກໍ່ຮ້ອງໄຫ້ອອກມາ. ນ້ຳຕາຂອງລາວເຮັດໃຫ້ແມ່ນໍ້ານັ້ນຖ້ວມ!

ທົ່ວທັງ​ເມ​ືອງ ແມ່່ນ​ຖືກ​ນ້ຳ​ຖ້ວມ!

ອ່າ! ກຣີນນີ້ຄິດອອກແລ້ວ. ລາວຈະຂຽນຂໍ້ຄວາມເຖິງພໍ່ໃສ່ໃບໄມ້ຂອງລາວ.

ໂລກສີຂຽວກໍ່ຊ່ວຍລາວເຊັ່ນກັນ.

ຕ້ອງຂອບໃຈໂລກສີຂຽວ, ໃນທີ່ສຸດ ພໍ່ຂອງກຣີນນີ້ ກໍໄດ້ຮັບຂໍ້ຄວາມຂອງລາວ.

ພໍ່ຊອກຫາກຣີນນີ້ເຫັນແລ້ວ!

ພໍ່! ກຣີນນີ້!

ກຣີນນີ້ ເມື່ອຍຫຼາຍ. ແລະ ສິ່ງທີ່ລາວຕ້ອງການທີ່ສຸດໃນຕອນນີ້ ແມ່ນການນອນພັກຜ່ອນ.

“ກຣີນນີ້, ກຽມໂຕໄປໂຮງຮຽນໄດ້ແລ້ວ!” ພໍ່ຂອງລາວເອີ້ນບອກ. "ບໍ່," ລາວເວົ້າຂຶ້ນ. "ມື້ນີ້ລູກເປັນໂຕແມວ. ແມວບໍ່ໄປໂຮງຮຽນເຊົ້າຫຼາຍກໍໄດ້.”

8 ຂັ້ນຕອນ ໃນການແປງເປັນຕົ້ນໄມ້ (ຂຽນ ແລະ ສະແດງໂດຍ ກຣີນນີ້): 1. ຊອກຫາ​ໂຖດອກ​ໄມ້​.​ 2. ໃສ່ດິນລົງໄປ. 3. ຝັງຕີນລົງໄປໃນໂຖ. 4. ວາແຂນທັງສອງຂ້າງອອກ.

5. ຫົດ​ນ້ຳໃສ່​ຕົ້ນໄມ້. 6. ໃສ່​ປຸຍ. 7. ລໍ​ຖ້າ. 8. ແທ່ນ, ແທ່ນ! ຍິນ​ດ​ີ​ນຳ, ຕອນນີ້ ເຈົ້າ​ກາຍເປັນຕົ້ນ​ໄມ້​ແລ້ວ.

ຄຳເຕືອນ: ບາງຄັ້ງ ອາດຈະມີຄວາມບັງເອີນຂອງການປ່ຽນແປງທີ່ບໍ່ສົມບູນ, ດັ່ງຕໍ່ໄປນີ້: 1. ບໍ່ມີການປ່ຽນແປງເລີຍ. 2. ມີໜາມເຕັມໂຕ. 3. ກາຍເປັນໂຕແຂງຄືກັບໄມ້. 4. ກາຍເປັນພຸ່ມໄມ້. ອຸບສ໌! ລອງໃໝ່ອີກຄັ້ງ.

ຜົນ​ງານ​ນີ້​​ແມ່ນຖືກ​ສ້າງ​ຂື້ນ​ໂດຍ​ຜ່ານ​ການ​ສະ​ໜັບ​ສະ​ໜູນ​ຈາກ ​All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ​​ໂດຍການ​ຮ່ວມ​ມືກັບ Global Book Alliance. ເຊິ່ງ​ໄດ້ກະກຽມຈັດທຳ​ໂດຍ The Asia Foundation ແລະ ບໍ່​ຈຳ​ເປັນ​ຕ້ອງ​ສະທ້ອນເຖິງມູມມອງຂອງ​ ACR GCD Founding Partners ຫຼື Global Book Alliance. ການ​ດັດ​ແປງ ຫຼື ການ​ແປ​ຜົນງານ​ດັ່ງກ່າວນີ້ ບໍ່​ຄວນຖືເປັນການ​ແປ ACR GCD ຢ່າງເປັນທາງການ, ແລະ ACR GCD ຈະບໍ່​​ຮັບ​ຜິດ​ຊອບ​ຕໍ່​ກັບເນື້ອ​ໃນ ຫຼື ຂໍ້​ຜິດ​ພາດ​ໃດໆ​ໃນ​ການ​ແປ​​ນີ້.

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story A Very Green Day, Author: Phạm Thu Thùy . Illustrator: Phạm Thu Thùy. Published by Room to Read, https://storyweaver.org.in/stories/36213-xanh-that-la-xanh © Room to Read. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Souphavanh, Vinitsa, Mackky Olomthong, Vilaivanh Chanthachone, Noudmila Phomvongxay, Phoyphet Xayyalath, and Keobounma